Navoiyda "Lada Largus" haydovchisi tuyani urib yubordi

Joriy yilning 14 oktyabr kuni soat 10:00 larda, Navoiy viloyati, Konimex tumani hududidan o`tuvchi A-379 avtomobil yo`lining 81-kilometrida “Konimex-Zarafshon” yo`nalishida, haydovchi, 1965 yilda Navoiy viloyati, Navbahor tumanida tug`ilgan R.M. “Lada Largus” rusumli transport vositasini boshqarib ketayotib yo`lda harakatlanib ketayotgan (yuridik shaxsga tegishli bo`lgan) tuyani urib yuborgan.
Ushbu hodisa natijasida tan jarohati olgan yoki vafot etgan fuqarolar mavjud emas.
Zarb oqibatida tuya qurbon bo`lgan.
Mazkur holat yuzasidan Konimex tumani IIB YHXB tomonidan surishtiruv ishlari olib borilmoqda.